Τάσος Κυριάκος

Ο **Αναστάσιος (Τάσος) Κυριάκος** (14 Αυγούστου 1978) είναι Έλληνας ποδοσφαιριστής, ο οποίος αγωνίζεται είτε σε διάφορες θέσεις της μεσαίας γραμμής είτε ως αμυντικός μέσος είτε ως επιθετικός μέσος. Κατά την αγωνιστική περίοδο 2012/13 αγωνίζονταν στη Νίκη Βόλου.

## Καριέρα
Ξεκίνησε την καριέρα του από την Πελασγιώτιδα Λάρισας και πέρασε διαδοχικά από τον Απόλλωνα Λάρισας, την ΑΕΛ Λάρισας και την Καλλιθέα. Το 2005 μετεγγράφηκε στον Ολυμπιακό, με τον οποίο κατέκτησε το νταμπλ το 2006 και τελικά κατέληξε στον Άρη το καλοκαίρι του 2006. Την σεζόν 2006-2007 είχε κάποιες συμμετοχές στην ομάδα των κιτρίνων, ενώ την επόμενη αγωνιστική χρονιά ουσιαστικώς παροπλίστηκε (μόνο 35 λεπτά συμμετοχής και αυτά ως αλλαγή σε 2 αγώνες πρωταθλήματος). Στο μοναδικό αγώνα κυπέλλου που αγωνίστηκε - στις 11 Οκτωβρίου 2007, εναντίον του Αγίου Δημητρίου - πέτυχε το νικητήριο τέρμα της ομάδας του. Τελικά αποφάσισε να υπογράψει συμβόλαιο συνεργασίας με τον νεοφώτιστο στην Α΄ Εθνική, Αστέρα Τρίπολης τον Ιανουάριο του 2008. 

Τον Αύγουστο του 2008, επέστρεψε για μια δεύτερη θητεία στην ομάδα της ΑΕΛ Λάρισας. Το 2009/10 αγωνίστηκε στην Ομονοία Λευκωσίας κατακτώντας το πρωτάθλημα Κύπρου. Στη συνέχεια αγωνίστηκε με τα χρώματα του ΠΑΣ Γιάννινα για δύο χρόνια. Μάλιστα, την περίοδο 2011-12 αναδείχθηκε MVP της 28ης αγωνιστικής της Σούπερ Λίγκα από τη διοργανώτρια αρχή και τον Πανελλήνιο Σύνδεσμο Αμειβομένων Ποδοσφαιριστών, λόγω της εμφάνισης του στο παιχνίδι με αντίπαλο την ΑΕΚ, πετυχαίνοντας ένα καταπληκτικό γκολ. Το καλοκαίρι του 2012 εντάχθηκε στο δυναμικό της Νίκης Βόλου και έγινε ο αρχηγός της ομάδας.

O Κυριάκος συνέχισε την καριέρα του σε ομάδες της Γ' Εθνικής και στην ΕΠΣ Λάρισας μέχρι τα 45 του. Από το 2018 ως το 2023 έπαιξε σε Αετός Μακρυχωρίου , Διαγόρας Στεφανοβικείου, Άνω Μερά Μυκόνου, Διαγόρας Στεφανοβικείου, Ηρακλής Χάλκης, Αστραπή Νέας Πολιτείας , Δαμασιακός και Κίσσαβος Συκουρίου. Αποχώρησε το 2023 μετά από 25 χρόνια γεμάτης καριέρας και ανέλαβε γενικός αρχηγός στον Ολυμπιακό Βόλου. Αργότερα επέστρεψε στην ενεργό δράση στην Α' ΕΠΣ Λάρισας.

## Διακρίσεις
* Ολυμπιακός Πειραιώς
** Πρωτάθλημα Ελλάδας: 2006
** Κύπελλο Ελλάδας: 2006
* Ομόνοια Λευκωσίας
** Πρωτάθλημα Κύπρου: 2010

## Παραπομπές

## Πηγές

* Στην Ομόνοια ο Τάσος Κυριάκος
* Anastasios Kyriakos Προφίλ στο transfermarkt.co.uk
* Αποχαιρέτησε τον ΠΑΣ ο Τάσος Κυριάκος
* Τάσος Κυριάκος: Καλή συνέχεια στον μεγάλο ΠΑΣ Γιάννινα 
* Τάσος Κυριάκος: Παιχνίδια με τον γιο στο νερό
* Τάσος Κυριάκος: "Αγγλία γίναμε.."
* Τάσος Κυριάκος Συνέντευξη
* Εκτός πλάνων ο Τάσος Κυριάκος!
* Τάσος Κυριάκος και Ηλίας Ιωάννου τα βραβεία της 28ης αγωνιστικής 
* Υποψηφιότητα για MVP ο Τάσος Κυριάκος
* Παρελθόν ο Τάσος Κυριάκος! 
* Αρχηγός στη Νίκη Βόλου ο Κυριάκος
* «Πρώτη» με όνειρα και ενθουσιασμό στη Νίκη
* Τάσος Κυριάκος: "Δεν προφασίστηκα τραυματισμό”
* Σκόραρε στη σούπερ λιγκ μετά από έξι χρόνια ο Τάσος Κυριάκος 
* ΟΙ MVP ΤΩΝ ΟΜΑΔΩΝ ΜΑΣ ΤΗΝ 2η ΑΓΩΝΙΣΤΙΚΗ
* Ο Τάσος Κυριάκος για τρία χρόνια στον Αρη, θέλοντας να γυρίσει σελίδα
* Κυριάκος: Ήταν απροστάτευτη η ΑΕΛ!
* Βραβεύτηκαν οι Κυριάκος και Βίλα

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Απόλλων Λάρισας
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Γ.Σ. Καλλιθέας
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Ομόνοιας Λευκωσίας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Απόλλων Σμύρνης